Krasseranz:  Es isch ja mega spannend hütt am Morge.  Ich lime im Pflegeheim und ha kä Sorge.  Bin de Alzheimer-Styler und weiss nüüt vo geschter,  defür hätts jede Tag e neui Chrankeschwöschter.    Redl:  Sie, sorry Schwöschter Hedy,  de Ranz bruucht sis Medi,  er meint er seg Backstage  und verdrängt de mit de Pflegi.    Puur:  Schwöschter, Schwöschter, ich bruuch en Tröschter.  De Schnaps macht zwar blind, aber de Durscht de löscht er.  Bringed sie mir no chli vo dem feine Wodka,  s isch dringend, Schwöschter, ich sött sofort en Shot ha!  Bringed sie doch viellicht no e Dosis,  wil de Okocha hätt no es Date mit es paar Grosis.    Okocha:  Sorry, muess passe, nix mit Spirituose,  s isch au hütt nonig z Schpasse,  mit ere  Läberzirrhose.  Ich hett zwar gärn no en Klare  und nöd nur Mues us Banane,  aber de Arzt isch am Mahne  und meint, ich muess abefahre.    Krasseranz:  Aber s isch s Gegeteil  vo dem, wo jede meint,  mir findet's ebe geil  bi eus im Pflegeheim.    Okocha:  Wil mir händ Soul, mir händ Funk,  nöd all Tasse im Schrank,  s isch nöd andersch als früener,  mir sind immerno chrank.    Puur:  Mir sind immerno die Alte, mir  sind immerno eus.  Mir händ zwar ziemlich Falte aber das isch au nüt Neus.  Mir händ immerno en Kater hüttzutags scho vor em Suff,  trotz em Alter no parater, mir sind immerno so druff.    Redl:  Ich han früener scho kän Flow gha,  aber jetzt isch's no viel schlimmer.  Ich bin ghörlos, taktlos und vo Rhythmus kän Schimmer.  Wänn ab und zue nüt verschtasch, liit's nöd a dim Ghör,  mis Gebiss isch verrutscht, Gopfertelli, ich schwör.  Ich schwöre  Schwöschter früener simmer Kings xi,  chöntsmer bitte d'Schue binde, s isch wieder wie im Chindsgi.  S Hedy findet das aber irgendwie no sexy,  die alti Schuel vom Radio weiss, muesch halt au mal nett si.    Okocha:  Weisch, alles in allem simmer immerno zwäg,  mir händ erscht grad gescht Nacht d'Mensa vertagt,  mir losed immerno Rap und gänd's eu immerno härt  und im Uufenthaltsruum gämmer immer Konzert.    Krasseranz:  Oh, oh, isch ebe schön eso  a de  Pflegeheim-Show  bringi immerno Soul    Redl:  Mini Bänder sind gwagglig, mini Chnoche morsch,  ich verzelle nume alti Gschichte gnau wie de Schorsch  Bregy. Los zue, Schwöschter Hedy,  ich schnurre ohni Luft hole bis zum nöchschte Schlegli.    Puur:  Au wänn's under em Huet schpuckt  und de Schue truckt,  mer nur no Mues schluckt  händ mir no gnueg Druck  bringed e guets Schtuck  und euse Bluetdruck  isch no chli uegjuckt  lueg, din Fuess zuckt!    Okocha:  Und eusi Musig muess luut si  mir händ älteri Groupies,  zerscht machemer Duzis  und dänn gäbemer Guzi.    Redl:  Bin zwar alt und senil  aber ich style mit Stil.  Verschtaubt und furchig  bring de Reim uf Vinyl.    Krasseranz:  Aber s isch s Gegeteil  vo dem, wo jede meint  mir findet's ebe geil  bi eus im Pflegeheim.    Okocha:  Wil mir händ Soul, mir händ Funk,  nöd all Tasse im Schrank.  S isch nöd andersch als früener,  mir sind immerno chrank.    top